sukhrobnurali/uzbek-legal-corpus huggingface dataset:
“Tovarlarni bojxona koʻzdan kechiruvi va bojxona koʻrigidan oʻtkazishda hamda namuna va (yoki) sinamalar olishda bojxona tartib-taomillarini amalga oshirish toʻgʻrisidagi yoʻriqnomani tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2026-01-09)

Oʻzbekiston Respublikasi Vazirlar Mahkamasining 2025-yil 6-noyabrdagi 700-son “Bojxona sohasidagi ayrim tartib-taomillarni yanada takomillashtirish toʻgʻrisida”gi qaroriga muvofiq Oʻzbekiston Respublikasi Iqtisodiyot va moliya vazirligi huzuridagi Bojxona qoʻmitasi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror 2026-yil 8-fevraldan eʼtiboran kuchga kiradi. 1. Oʻzbekiston Respublikasi Davlat bojxona qoʻmitasining 2019-yil 20-fevraldagi 01-02/12-7-son “Tovarlarni bojxona koʻzdan kechiruvi va bojxona koʻrigidan oʻtkazishda hamda namuna va (yoki) sinamalar olishda bojxona tartib-taomillarini amalga oshirish toʻgʻrisidagi yoʻriqnomani tasdiqlash haqida”gi qarori (roʻyxat raqami 3154, 2019-yil 19-aprel) (Qonun hujjatlari maʼlumotlari milliy bazasi, 19.04.2019-y., 10/19/3154/2972-son). 2. Oʻzbekiston Respublikasi Davlat bojxona qoʻmitasining 2020-yil 9-sentabrdagi 01-02/12-44-son “Tovarlarni bojxona koʻzdan kechiruvi va bojxona koʻrigidan oʻtkazishda hamda namuna va (yoki) sinamalar olishda bojxona tartib-taomillarini amalga oshirish toʻgʻrisidagi yoʻriqnomaga oʻzgartirish va qoʻshimchalar kiritish haqida”gi qarori (roʻyxat raqami 3154-1, 2020-yil 13-oktabr) (Qonun hujjatlari maʼlumotlari milliy bazasi, 13.10.2020-y., 10/20/3154-1/1380-son). 3. Oʻzbekiston Respublikasi Davlat bojxona qoʻmitasining 2022-yil 16-martdagi 12/05-22-00569-son “Tovarlarni bojxona koʻzdan kechiruvi va bojxona koʻrigidan oʻtkazishda hamda namuna va (yoki) sinamalar olishda bojxona tartib-taomillarini amalga oshirish toʻgʻrisidagi yoʻriqnomaga qoʻshimcha va oʻzgartirish kiritish haqida”gi qarori (roʻyxat raqami 3154-2, 2022-yil 25-mart) (Qonunchilik maʼlumotlari milliy bazasi, 25.03.2022-y., 10/22/3154-2/0239-son). 4. Oʻzbekiston Respublikasi iqtisodiyot va moliya vazirining 2023-yil 23-iyundagi 41-son “Oʻzbekiston Respublikasi Davlat bojxona qoʻmitasi va Moliya vazirligi tomonidan qabul qilingan ayrim idoraviy normativ-huquqiy hujjatlarga oʻzgartirishlar kiritish toʻgʻrisida”gi buyruqqa (roʻyxat raqami 3447, 2023-yil 14-iyul) (Qonunchilik maʼlumotlari milliy bazasi, 17.07.2023-y., 10/23/3447/0484-son) ilovaning 6-bandi.
Oliy taʼlimdan keyingi taʼlimni amalga oshiruvchi oliy taʼlim va ilmiy tashkilotlarni kompleks hamda maxsus davlat akkreditatsiyasidan oʻtkazishda baholash mezonlari boʻyicha indikatorlarni tasdiqlash haqida
(order, 2026-01-08)

Oʻzbekiston Respublikasi Prezidentining 2025-yil 5-maydagi PF-76-son “Taʼlim sifatini taʼminlash va taʼlim xizmatlari koʻrsatish tizimini takomillashtirish boʻyicha qoʻshimcha chora-tadbirlar toʻgʻrisida”gi Farmoni hamda Vazirlar Mahkamasining 2025-yil 6-avgustdagi 498-son “Oʻrta maxsus, kasbiy, oliy va oliy taʼlimdan keyingi taʼlim, shuningdek, kadrlarni qayta tayyorlash va ularning malakasini oshirish tashkilotlarini kompleks hamda maxsus davlat akkreditatsiyasidan oʻtkazish tizimini joriy etish toʻgʻrisida”gi qaroriga muvofiq buyuraman: 1. Oliy taʼlimdan keyingi taʼlimni amalga oshiruvchi oliy taʼlim va ilmiy tashkilotlarni kompleks hamda maxsus davlat akkreditatsiyasidan oʻtkazishda baholash mezonlari boʻyicha indikatorlar ilovaga muvofiq tasdiqlansin. 2. Mazkur buyruq Oʻzbekiston Respublikasi Oliy taʼlim, fan va innovatsiyalar vazirligi bilan kelishilgan. 3. Ushbu buyruq rasmiy eʼlon qilingan kundan eʼtiboran kuchga kiradi.
Kadrlarni qayta tayyorlash va ularning malakasini oshirish tashkilotlarini kompleks va maxsus davlat akkreditatsiyasidan oʻtkazishda baholash mezonlari boʻyicha indikatorlarni tasdiqlash haqida
(order, 2026-01-07)

Oʻzbekiston Respublikasi Prezidentining 2025-yil 5-maydagi PF-76-son “Taʼlim sifatini taʼminlash va taʼlim xizmatlari koʻrsatish tizimini takomillashtirish boʻyicha qoʻshimcha chora-tadbirlar toʻgʻrisida”gi Farmoni hamda Vazirlar Mahkamasining 2025-yil 6-avgustdagi 498-son “Oʻrta maxsus, kasbiy, oliy va oliy taʼlimdan keyingi taʼlim, shuningdek, kadrlarni qayta tayyorlash va ularning malakasini oshirish tashkilotlarini kompleks hamda maxsus davlat akkreditatsiyasidan oʻtkazish tizimini joriy etish toʻgʻrisida”gi qaroriga muvofiq buyuraman: 1. Kadrlarni qayta tayyorlash va ularning malakasini oshirish tashkilotlarini kompleks va maxsus davlat akkreditatsiyasidan oʻtkazishda baholash mezonlari boʻyicha indikatorlar ilovaga muvofiq tasdiqlansin. 2. Mazkur buyruq Oʻzbekiston Respublikasi Oliy taʼlim, fan va innovatsiyalar vazirligi bilan kelishilgan. 3. Ushbu buyruq rasmiy eʼlon qilingan kundan eʼtiboran kuchga kiradi.
“Taʼlim tashkilotlarini attestatsiyadan oʻtkazish mezonlarini tasdiqlash toʻgʻrisida”gi qarorni oʻz kuchini yoʻqotgan deb topish toʻgʻrisida
(resolution, 2025-12-30)

Oʻzbekiston Respublikasi Prezidentining 2025-yil 5-maydagi PF-76-son “Taʼlim sifatini taʼminlash va taʼlim xizmatlari koʻrsatish tizimini takomillashtirish boʻyicha qoʻshimcha chora-tadbirlar toʻgʻrisida”gi Farmoni hamda Oʻzbekiston Respublikasi Vazirlar Mahkamasining 2024-yil 14-fevraldagi 91-son “Maktabgacha va umumiy oʻrta taʼlim tashkilotlarini attestatsiyadan oʻtkazish hamda taʼlim sifati monitoringini amalga oshirish tizimini takomillashtirish chora-tadbirlari toʻgʻrisida”gi va 2025-yil 6-avgustdagi 498-son “Oʻrta maxsus, kasbiy, oliy va oliy taʼlimdan keyingi taʼlim, shuningdek, kadrlarni qayta tayyorlash va ularning malakasini oshirish tashkilotlarini kompleks hamda maxsus davlat akkreditatsiyasidan oʻtkazish tizimini joriy etish toʻgʻrisida”gi qarorlariga muvofiq Oʻzbekiston Respublikasi Oliy taʼlim, fan va innovatsiyalar vazirligi va Maktabgacha va maktab taʼlimi vazirligi qaror qiladi: 1. Oʻzbekiston Respublikasi Vazirlar Mahkamasi huzuridagi Taʼlim sifatini nazorat qilish davlat inspeksiyasi, Maktabgacha taʼlim vazirligi, Xalq taʼlimi vazirligi, Oliy va oʻrta maxsus taʼlim vazirligi hamda Innovatsion rivojlanish vazirligining 2019-yil 16-dekabrdagi 16-mh, 16, 19-mh, 12-2019 va 18-q/q-son “Taʼlim tashkilotlarini attestatsiyadan oʻtkazish mezonlarini tasdiqlash toʻgʻrisida”gi qarori (roʻyxat raqami 3214, 2020-yil 27-yanvar) (Qonun hujjatlari maʼlumotlari milliy bazasi, 27.01.2020-y., 10/20/3214/0087-son) oʻz kuchini yoʻqotgan deb topilsin. 2. Mazkur qaror Oʻzbekiston Respublikasi Prezidenti Administratsiyasi huzuridagi Taʼlim sifatini taʼminlash milliy agentligi bilan kelishilgan. 3. Ushbu qaror rasmiy eʼlon qilingan kundan eʼtiboran kuchga kiradi.
Akademik litsey va texnikumlar boshqaruv, texnik, xizmat koʻrsatuvchi va oʻquv-yordamchi xodimlarining namunaviy shtatlariga oʻzgartirishlar kiritish haqida
(resolution, 2025-12-30)

Oʻzbekiston Respublikasi Prezidentining 2025-yil 26-noyabrdagi PF-232-son “Oʻzbekiston Respublikasida yuridik taʼlim va ilm-fanni yanada isloh qilish chora-tadbirlari toʻgʻrisida”gi, 2025-yil 5-maydagi PF-76-son “Taʼlim sifatini taʼminlash va taʼlim xizmatlari koʻrsatish tizimini takomillashtirish boʻyicha qoʻshimcha chora-tadbirlar toʻgʻrisida”gi farmonlari hamda Vazirlar Mahkamasining 2025-yil 6-avgustdagi 498-son “Oʻrta maxsus, kasbiy, oliy va oliy taʼlimdan keyingi taʼlim, shuningdek, kadrlarni qayta tayyorlash va ularning malakasini oshirish tashkilotlarini kompleks hamda maxsus davlat akkreditatsiyasidan oʻtkazish tizimini joriy etish toʻgʻrisida”gi va 2025-yil 22-sentabrdagi 602-son “Oʻzbekiston Respublikasi Vazirlar Mahkamasi huzuridagi Qurilish va uy-joy kommunal xoʻjaligi sohasida nazorat qilish inspeksiyasi faoliyatini tartibga soluvchi normativ-huquqiy hujjatlarni tasdiqlash toʻgʻrisida”gi qarorlariga muvofiq Oʻzbekiston Respublikasi Oliy taʼlim, fan va innovatsiyalar vazirligi, Kambagʻallikni qisqartirish va bandlik vazirligi hamda Iqtisodiyot va moliya vazirligi qaror qiladi: 1. Oʻzbekiston Respublikasi Oliy va oʻrta maxsus taʼlim vazirligi, Oliy va oʻrta maxsus taʼlim vazirligining Kasb-hunar taʼlimi markazi, Bandlik va mehnat munosabatlari vazirligi, Moliya vazirligining 2018-yil 29-dekabrdagi 78-q/q, 13/qq, 32-q/q, 162-son qarori (roʻyxat raqami 3119, 2019-yil 11-yanvar) (Qonun hujjatlari maʼlumotlari milliy bazasi, 14.01.2019-y., 10/19/3119/2469-son) bilan tasdiqlangan Akademik litsey va texnikumlar boshqaruv, texnik, xizmat koʻrsatuvchi va oʻquv-yordamchi xodimlarining namunaviy shtatlariga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Namunaviy shtatlarda: 1) I-bobning 1-pozitsiyasi quyidagi tahrirda bayon etilsin: 2) I-bobning 11-pozitsiyasi chiqarib tashlansin. 3) I-bobning 19-pozitsiyasi quyidagi tahrirda bayon etilsin: 4) II-bobning 23-pozitsiyasi quyidagi tahrirda bayon etilsin: 2. Izoh qismining toʻrtinchi xatboshisi quyidagi tahrirda bayon etilsin: “*** Taʼlim sifati nazorati boʻlimi bosh mutaxassisi shtat birligini saqlash xarajatlari taʼlim tashkilotining budjetdan tashqari mablagʻlari hisobidan amalga oshiriladi.”. 3. Ilovada: 1) 9-bandning uchinchi xatboshisidagi “kanalizatsiya” degan soʻz “oqova suvlarni chiqarib yuborish tarmogʻi” degan soʻzlar bilan almashtirilsin; 2) 20-bandning birinchi xatboshisidagi “0,5 birlik, direktorning moliya-iqtisod ishlari boʻyicha oʻrinbosari — 0,5 birlik” degan soʻzlar “0,5 birlik,” degan soʻzlar bilan almashtirilsin.
Mikromoliya tashkilotlari, lombardlar va ipotekani qayta moliyalashtirish tashkilotlarining axborot tizimlarida axborot xavfsizligiga doir minimal talablar toʻgʻrisidagi nizomning 4-bandiga oʻzgartirish kiritish haqida
(resolution, 2025-12-27)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi Qonuni hamda Vazirlar Mahkamasining 2024-yil 11-sentabrdagi 562-son “Qonunchilik hujjatlarida korrupsiyaviy omillarni bartaraf etish hamda normativ-huquqiy hujjatlarni korrupsiyaga qarshi ekspertizadan oʻtkazish chora-tadbirlari toʻgʻrisida”gi qaroriga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2020-yil 27-iyundagi 15/6-son qarori (roʻyxat raqami 3260, 2020-yil 30-iyun) (Qonun hujjatlari maʼlumotlari milliy bazasi, 30.06.2020-y., 10/20/3260/1079-son) bilan tasdiqlangan Mikromoliya tashkilotlari, lombardlar va ipotekani qayta moliyalashtirish tashkilotlarining axborot tizimlarida axborot xavfsizligiga doir minimal talablar toʻgʻrisidagi nizomning 4-bandi uchinchi xatboshisi quyidagi tahrirda bayon etilsin: “amalga oshirilgan toʻlovlarga oid maʼlumotlarni elektron tarzda 5 yil davomida saqlash;”. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Davlat budjetini tuzish va ijro etish qoidalariga qoʻshimcha va oʻzgartirishlar kiritish toʻgʻrisida
(order, 2025-12-27)

Oʻzbekiston Respublikasi Prezidentining 2025-yil 8-oktabrdagi PQ-298-son “Alohida tuman (shahar) va mahallalarni aholining yashashi va tadbirkorlik faoliyati bilan shugʻullanishi uchun namunali hududga aylantirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi iqtisodiyot va moliya vazirining 2024-yil 21-avgustdagi 168-son buyrugʻi (roʻyxat raqami 3558, 2024-yil 7-oktabr) (Qonunchilik maʼlumotlari milliy bazasi, 10.10.2024-y., 10/24/3558/0803-son) bilan tasdiqlangan Oʻzbekiston Respublikasi Davlat budjetini tuzish va ijro etish qoidalariga ilovaga muvofiq qoʻshimcha va oʻzgartirishlar kiritilsin. 2. Mazkur buyruq Oʻzbekiston Respublikasi Hisob palatasi va Soliq qoʻmitasi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. 1. 180-bandda: quyidagi mazmundagi beshinchi — yettinchi xatboshilar bilan toʻldirilsin: “Qoraqalpogʻiston Respublikasining respublika budjetiga, viloyatlarning viloyat budjetlariga, Toshkent shahrining shahar budjetiga, tumanlar va shaharlar budjetlariga davlat aktivlarini xususiylashtirishdan tushgan mablagʻlar; Oʻzbekiston Respublikasining respublika budjetidan ajratiladigan mablagʻlar Oʻzbekiston Respublikasi Hisob palatasi va (yoki) Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamentining Davlat moliyaviy nazorati inspeksiyasi tomonidan kamaytirilishi natijasida maqbullashtirilgan mablagʻlar; Oʻzbekiston Respublikasi Hisob palatasi va (yoki) Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamentining Davlat moliyaviy nazorati inspeksiyasi tomonidan qoʻshimcha aniqlangan daromadlardan respublika budjetiga undirilgan mablagʻlar;”; beshinchi xatboshi tegishli ravishda sakkizinchi xatboshi deb hisoblansin. 2. 183-bandning yettinchi xatboshisi quyidagi tahrirda bayon etilsin: “Bunda, Oʻzbekiston Respublikasi respublika budjetining erkin qoldiq mablagʻlari Oʻzbekiston Respublikasining respublika budjeti taqchilligini qoplashga, joriy moliya yili uchun belgilangan aylanma kassa mablagʻlarining miqdorini toʻldirishga, qolgan qismi Oʻzbekiston Respublikasi Prezidenti hujjatlari asosida ijtimoiy-iqtisodiy rivojlantirish tadbirlarini moliyalashtirishga yoʻnaltiriladi.”. 3. 184-bandning oʻn toʻrtinchi xatboshisi quyidagi tahrirda bayon etilsin: “Bunda, Oʻzbekiston Respublikasi respublika budjetining prognozdan ortiqcha bajarilgan miqdori Oʻzbekiston Respublikasining respublika budjeti taqchilligini qoplashga, joriy moliya yili uchun belgilangan aylanma kassa mablagʻlarining miqdorini toʻldirishga, qolgan qismi Oʻzbekiston Respublikasi Prezidenti hujjatlari asosida ijtimoiy-iqtisodiy rivojlantirish tadbirlarini moliyalashtirishga yoʻnaltiriladi.”.
Taʼlim muassasalarida oʻquv-tarbiya jarayonida oʻquvchilar va talabalar bilan yuz bergan baxtsiz hodisalarni tekshirish va hisobga olish tartibi toʻgʻrisidagi nizomga oʻzgartirishlar kiritish haqida
(order, 2025-12-27)

Oʻzbekiston Respublikasi Prezidentining 2025-yil 23-oktabrdagi PF-190-son “Kasbiy taʼlim tizimida boshqaruv samaradorligini oshirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2010-yil 23-dekabrdagi 202-B-son buyrugʻi (roʻyxat raqami 2184, 2011-yil 18-yanvar) (Oʻzbekiston Respublikasi qonun hujjatlari toʻplami, 2011-y., 3-son, 29-modda) bilan tasdiqlangan Taʼlim muassasalarida oʻquv-tarbiya jarayonida oʻquvchilar va talabalar bilan yuz bergan baxtsiz hodisalarni tekshirish va hisobga olish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-banddagi “professional taʼlim muassasalari” degan soʻzlar “kasbiy taʼlim tashkilotlari” degan soʻzlar bilan almashtirilsin. 3. 16-bandda: birinchi xatboshidagi “Oʻzbekiston Respublikasi Oliy taʼlim, fan va innovatsiyalar vazirligi, Qoraqalpogʻiston Respublikasi Oliy taʼlim, fan va innovatsiyalar vazirligi, viloyatlar va Toshkent shahar oliy taʼlim, fan va innovatsiyalar boshqarmalari” degan soʻzlar “Oʻzbekiston Respublikasi Oliy taʼlim, fan va innovatsiyalar vazirligi, Kasbiy taʼlim agentligi, Qoraqalpogʻiston Respublikasi Kasbiy taʼlim agentligi, viloyatlar va Toshkent shahri kasbiy taʼlim boshqarmalari” degan soʻzlar bilan almashtirilsin; ikkinchi xatboshidagi “Oʻzbekiston Respublikasi Oliy taʼlim, fan va innovatsiyalar vaziri oʻrinbosari, Qoraqalpogʻiston Respublikasi Oliy taʼlim, fan va innovatsiyalar vaziri, viloyatlar va Toshkent shahar oliy taʼlim, fan va innovatsiyalar boshqarmalari boshliqlari” degan soʻzlar “Oʻzbekiston Respublikasi Oliy taʼlim, fan va innovatsiyalar vaziri oʻrinbosari, Kasbiy taʼlim agentligi direktori oʻrinbosari, Qoraqalpogʻiston Respublikasi Kasbiy taʼlim agentligi direktori, viloyatlar va Toshkent shahri kasbiy taʼlim boshqarmalari boshliqlari” degan soʻzlar bilan almashtirilsin. 3. 17-bandda: birinchi xatboshidagi “Oʻzbekiston Respublikasi Oliy taʼlim, fan va innovatsiyalar vazirligi” degan soʻzlar “Oʻzbekiston Respublikasi Oliy taʼlim, fan va innovatsiyalar vazirligi, Kasbiy taʼlim agentligi” degan soʻzlar bilan almashtirilsin; ikkinchi xatboshidagi “Oʻzbekiston Respublikasi Oliy taʼlim, fan va innovatsiyalar vaziri oʻrinbosari, Maktabgacha va maktab taʼlimi vaziri oʻrinbosari raislik qiladilar hamda uning tarkibiga Qoraqalpogʻiston Respublikasi Oliy taʼlim, fan va innovatsiyalar vaziri, viloyatlar va Toshkent shahar oliy taʼlim, fan va innovatsiyalar boshqarmalari” degan soʻzlar “Oʻzbekiston Respublikasi Oliy taʼlim, fan va innovatsiyalar vaziri oʻrinbosari, Kasbiy taʼlim agentligi direktori oʻrinbosari, Maktabgacha va maktab taʼlimi vaziri oʻrinbosari raislik qiladilar hamda uning tarkibiga Qoraqalpogʻiston Respublikasi Kasbiy taʼlim agentligi direktori, viloyatlar va Toshkent shahri kasbiy taʼlim boshqarmalari” degan soʻzlar bilan almashtirilsin.
Oʻzbekiston Respublikasi Fazoviy maʼlumotlar milliy infratuzilmasini yuritish tartibi toʻgʻrisidagi nizomga qoʻshimcha kiritish haqida
(resolution, 2025-12-25)

Mamlakatimizda Fazoviy maʼlumotlar milliy infratuzilmasini rivojlantirish hamda respublika hududida yuritilayotgan davlat kadastrlariga oid maʼlumotlarni Fazoviy maʼlumotlar milliy infratuzilmasiga kiritish maqsadida Vazirlar Mahkamasi qaror qiladi: 1. Vazirlar Mahkamasining 2022-yil 26-oktabrdagi 620-son qarori bilan tasdiqlangan Oʻzbekiston Respublikasi Fazoviy maʼlumotlar milliy infratuzilmasini yuritish tartibi toʻgʻrisidagi nizomga ilovaga muvofiq texnogen xavfi yuqori boʻlgan zonalar davlat kadastri boʻyicha tematik qatlamlarning atributiv maʼlumotlarini Davlat kadastrlari yagona tizimiga taqdim etish tartibini yanada takomillashtirishni nazarda tutuvchi qoʻshimcha kiritilsin. 2. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 2-ilova quyidagi mazmundagi boʻlimi bilan toʻldirilsin: 8-jadvalT/rObyektning identifikatsiya raqamiYer uchastkasining kadastr raqamiObyekt nomiObyektning idoraviy mansubligiObyektning joylashgan joyi(mintaqa)Mintaqa (maʼmuriy-hududiy birliklar belgilash tizimi kodi)12345678-jadvalning davomiObyektning joylashgan joyi(tuman)Tuman(maʼmuriy-hududiy birliklar belgilash tizimi kodi)Obyekt vazifasiHujjat boʻyicha yer maydoni(ga)Ekspluatatsiyaga kiritilgan sanaSanitariya himoya zonasiUmumiy xodimlar soni8910111213148-jadvalning davomiObyektda xodimlarning (bir sutka davomida) ishlash vaqtiObyektdan aholi punktigacha boʻlgan masofa(km)Inson salomatligiga salbiy taʼsir koʻrsatuvchi omillarObyektda yongʻin oʻchirish texnikasi(modeli)Texnogen xavf sodir boʻlganda zararlanish maydoni(m kv)Texnogen xavf rivojlanishida ustunlik qiluvchi turTexnogen xavfi yuqori zonadagi obyektning umumiy bahosi151617181920218-jadvalning davomiObyektdan tuman yongʻin xavfsizligi boʻlimigacha boʻlgan masofa(km)22
“Oʻzbekiston Respublikasi Davlat budjetidan moliyalashtiriladigan budjet tashkilotlari boʻyicha tarmoq, shtatlar va kontingentga doir rejaning bajarilishi toʻgʻrisidagi choraklik va yillik hisobot shakllarini tasdiqlash haqida”gi buyruqqa oʻzgartirishlar kiritish toʻgʻrisida
(order, 2025-12-25)

Oʻzbekiston Respublikasining Suv kodeksi, Oʻzbekiston Respublikasi Prezidentining 2024-yil 16-oktabrdagi PF-158-son “Kasbiy taʼlimda malakali kadrlar tayyorlash tizimini yanada takomillashtirish va xalqaro taʼlim dasturlarini joriy qilish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi moliya vazirining 2020-yil 12-iyundagi 26-son “Oʻzbekiston Respublikasi Davlat budjetidan moliyalashtiriladigan budjet tashkilotlari boʻyicha tarmoq, shtatlar va kontingentga doir rejaning bajarilishi toʻgʻrisidagi choraklik va yillik hisobot shakllarini tasdiqlash haqida”gi buyrugʻiga (roʻyxat raqami 3255, 2020-yil 30-iyun) (Qonun hujjatlari maʼlumotlari milliy bazasi, 30.06.2020-y., 10/20/3255/1031-son) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 1-bandning yettinchi xatboshisidan “kasb-hunar maktablari, kollejlar va” degan soʻzlar chiqarib tashlansin. 2. 6-ilovada: nomidan “kasb-hunar maktablari, kollejlar va” degan soʻzlar chiqarib tashlansin; matnidagi “kasb-hunar kollejlarida” degan soʻzlar “texnikumlarda” degan soʻzlar bilan almashtirilsin. 3. 16-ilovaning matnidagi “Suv isteʼmolchilari” degan soʻzlar “Suvdan foydalanuvchilar” degan soʻzlar bilan almashtirilsin. 4. 22-ilovada: “1940 — 1943-toifalar” pozitsiyalaridagi “kasb-hunar kollejlarida” degan soʻzlar “texnikumlarda” degan soʻz bilan almashtirilsin; “9270-toifa” va “9280-toifa” pozitsiyalaridagi “suv isteʼmolchilari” degan soʻzlar “suvdan foydalanuvchilar” degan soʻzlar bilan almashtirilsin; “9272-toifa” va “9282-toifa” pozitsiyalaridagi “Suv isteʼmolchilari” va “suv isteʼmolchilari” degan soʻzlar tegishli ravishda “Suvdan foydalanuvchilar” va “suvdan foydalanuvchilar” degan soʻzlar bilan almashtirilsin. 5. 23-ilovaning matnidagi “kasb-hunar kollejlari” va “Kasb-hunar kollejlari” degan soʻzlar “texnikumlar” va “Texnikumlar” degan soʻzlar bilan almashtirilsin.
“2025-yil uchun Oʻzbekiston Respublikasining Davlat budjeti toʻgʻrisida”gi Oʻzbekiston Respublikasi Qonuniga oʻzgartirishlar kiritish haqida
(law, 2025-12-25)

Keyingi yillarda mamlakatimizni ijtimoiy-iqtisodiy jihatdan yuksaltirish, shu jumladan aholining hayoti uchun qulay shart-sharoitlar yaratish, kambagʻallikni qisqartirish, aholi turmush farovonligini oshirish, taʼlim, sogʻliqni saqlash, madaniyat va sportni hamda boshqa sohalarni rivojlantirish boʻyicha izchil islohotlar amalga oshirilmoqda. Shunga muvofiq amalga oshirilayotgan tadbirlarning oʻz vaqtida moliyalashtirilishini taʼminlash va qoʻshimcha xarajatlar manbalarini aniqlash zaruriyati yuzaga kelmoqda. Mazkur Qonun bilan “2025-yil uchun Oʻzbekiston Respublikasining Davlat budjeti toʻgʻrisida”gi Oʻzbekiston Respublikasi Qonuniga taʼlim, sogʻliqni saqlash, madaniyat va sportni rivojlantirish, “Kambagʻallikdan farovonlik sari” dasturi doirasidagi tadbirlarni moliyalashtirish hamda koʻp kvartirali uy-joylar va ijtimoiy soha muassasalarida energiya samaradorligini yaxshilash bilan bogʻliq tadbirlar uchun qoʻshimcha mablagʻlar ajratilishini nazarda tutuvchi oʻzgartirishlar kiritilmoqda. Bundan tashqari Oʻzbekiston Respublikasi Vazirlar Mahkamasining zaxira jamgʻarmasi hajmi, Davlat budjetidan davlat maqsadli jamgʻarmalariga ajratiladigan transfertlar miqdorlari, ushbu jamgʻarmalarning daromadlari hamda xarajatlari oʻzgartirilmoqda. Budjet mablagʻlarining maqsadliligini, samaradorligini oshirish, budjet intizomini mustahkamlash doirasida mablagʻlarning bir qismini maqbullashtirish va ularni qoʻshimcha xarajatlarga yoʻnaltirish nazarda tutilmoqda. Ushbu Qonun mamlakatimizni ijtimoiy-iqtisodiy jihatdan rivojlantirishga qaratilgan chora-tadbirlarni oʻz vaqtida moliyalashtirishga, shuningdek 2025-yil uchun Oʻzbekiston Respublikasi Davlat budjeti va Oʻzbekiston Respublikasi davlat maqsadli jamgʻarmalari budjetlari mablagʻlarining maqsadli hamda samarali sarflanishini taʼminlashga xizmat qiladi. 1-modda. Oʻzbekiston Respublikasining 2024-yil 24-dekabrda qabul qilingan “2025-yil uchun Oʻzbekiston Respublikasining Davlat budjeti toʻgʻrisida”gi OʻRQ-1011-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2024-yil, № 12, 1294-modda) quyidagi oʻzgartirishlar kiritilsin: 1) 8-moddaning birinchi qismidagi “1,0” raqami “1,9” raqami bilan almashtirilsin; 2) 3-ilovaning matni quyidagi tahrirda bayon etilsin: 3) 5-ilovaning matni quyidagi tahrirda bayon etilsin: 2-modda. Oʻzbekiston Respublikasi Iqtisodiyot va moliya vazirligi va boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 3-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 4-modda. Ushbu Qonun rasmiy eʼlon qilingan kundan eʼtiboran kuchga kiradi.